Държавен вестник, бр. 4, 2017 г., стр. 7

БРОЙ  4	
Д Ъ Р Ж А В Е Н  В Е С Т Н И К 	
СТР.  7  
председател – представител на областната 
администрация, и членове – представители 
на съответните общински администрации, 
на кметствата и на службата по геодезия, 
картография и кадастър. Когато землищната 
граница съвпада с областната граница, заповед­
та за назначаване на комисията се подписва 
от съответните областни управители. 
(2) В случаите по ал. 1 точките от землищ-
ните граници могат да бъдат означени върху 
терена с трайни знаци по преценка и за сметка 
на общинската администрация. Изпълнител-
ният директор на АГКК одобрява образци на 
знаците за означаване на землищните граници. 
(3) При определянето на землищна граница 
се спазват следните изисквания: 
1. землищната граница да минава при 
възможност по реки, дерета или по едната 
страна на пътища, железопътни линии, по 
структурни линии на терена, други трайно 
съществуващи обекти на терена, както и да 
има минимален брой чупки; 
2. землищната граница да минава по гра-
ници на поземлени имоти. 
(4) За установената землищна граница се 
съставя документация, която съдържа подписа-
ните от комисията по ал. 1 протокол, регистър 
на координатите на точките от землищната 
граница и карта в подходящ мащаб с нане-
сена землищна граница. Документацията се 
съхранява в досиетата по ал. 5. 
(5) Службите по геодезия, картография и 
кадастър съхраняват в досиета материалите 
и данните, създадени при установяване на 
землищните граници по реда на отменения 
Закон за единния кадастър на Народна репу-
блика България (ЗЕКНРБ) и при прилагане 
на ЗСПЗЗ, както и съдебните решения във 
връзка с тях.
(6) За територии с одобрена кадастрална 
карта промяна на землищни граници се из-
вършва след получаване на документацията 
по ал. 4 без издаване на заповед за изменение 
на кадастралната карта. 
Чл. 12. (1) Територията на населените места 
и районите по чл. 10 ЗАТУРБ се разделят на 
кадастрални райони.
(2) Границите на кадастралния район 
съвпадат с границите на поземлените имоти. 
Кадастралният район се ограничава от гра-
ница на селищната територия на населеното 
място, землищна граница на извънселищната 
територия на населеното място, граници на 
райони на градове по чл. 10 ЗАТУРБ и граници 
на поземлени имоти – пътища, железопътни 
линии, улици, реки и други трайно същест-
вуващи линейни обекти. 
(3) Кадастралният район може да обхваща и 
територии с различно трайно предназначение. 
(4) При създаване на кадастралната карта с 
данни от карти на възстановената собственост 
границите на масивите се приемат за граници 
на кадастрални райони. Територията, попада-
ща в масив с номер 0 (нула), се присъединява 
към съседни кадастрални райони.
(5) Границите и обхватът на кадастралните 
райони се съгласуват със службата по геодезия, 
картография и кадастър по местонахождение 
на имотите. 
Чл. 13. (1) Териториите с еднакво трайно 
предназначение, границите на които се изо-
бразяват в кадастралната карта, са: 
1. урбанизирани територии (селищната 
територия на населеното място и селищни 
образувания) – определени с устройствен 
план съгласно Закона за устройство на тери-
торията (ЗУТ), съответно със застроителен и 
регулационен план или околовръстен полигон 
съгласно отменения Закон за териториално и 
селищно устройство (ЗТСУ), или са такива 
по начин на трайно (фактическо) ползване, 
доколкото то не противоречи на закон – в 
територии без устройствени планове; 
2. територии на транспорта – определени 
съгласно Закона за пътищата (ЗП), Закона 
за железопътния транспорт (ЗЖПТ), Закона 
за гражданското въздухоплаване (ЗГВ) и 
ЗМПВВППРБ; 
3. земеделски територии – определени с 
планове и карти, одобрени по реда на ЗСПЗЗ; 
4. горски територии – определени с планове 
и карти, одобрени по реда на Закона за въз-
становяване на собствеността върху горите и 
земите от горския фонд (ЗВСГЗГФ) и ЗСПЗЗ 
и Закона за горите (ЗГ); 
5. територии, заети от води и водни обек-
ти – определени съгласно Закона за водите 
(ЗВ) и ЗМПВВППРБ; 
6. защитени територии – определени съ-
гласно Закона за защитените територии (ЗЗТ) 
и Закона за културното наследство (ЗКН); 
7. нарушени територии – определени съ-
гласно ЗУТ. 
(2) Класификаторът за начина на трайно 
предназначение на териториите и съответните 
кодове е определен в приложение № 2. 
(3) Границите на териториите с еднакво 
трайно предназначение се нанасят в кадас-
тралната карта така, както са определени с 
плановете и картите по ал. 1. 
(4) Територии с трайно предназначение 
урбанизирани, земеделски и горски могат да 
бъдат едновременно и територии с трайно 
предназначение – защитени територии. В тези 
случаи за поземления имот се въвеждат два 
вида трайно предназначение на територията 
и два вида начин на трайно ползване.
Чл. 14. (1) Границите на поземлените имоти 
в урбанизираните територии се установяват 
след анализиране на данните от: 
1. геодезически измервания на означеното 
на място състояние на границите в съответ-
ствие с правото на собственост; 
2. одобрена кадастрална карта;